CELEX: 32020D1104(01)
Language: bg
Date: 2020-10-30 00:00:00
Title: Решение на Съвета от 30 октомври 2020 година за приемане на позицията на Съвета по проект за коригиращ бюджет № 9 на общия бюджет на Европейския съюз за финансовата 2020 година 2020/C 372 I/01

4.11.2020   
               
               
                  BG
               
               
                  Официален вестник на Европейския съюз
               
               
                  CI 372/1
               
            
         РЕШЕНИЕ НА СЪВЕТА
         от 30 октомври 2020 година
         за приемане на позицията на Съвета по проект за коригиращ бюджет № 9 на общия бюджет на Европейския съюз за финансовата 2020 година
         (2020/C 372 I/01)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 314 от него, във връзка с Договора за създаване на Европейската общност за атомна енергия, и по-специално член 106а от него,
         като взе предвид Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, и за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014, (ЕС) № 283/2014 и Решение № 541/2014/ЕС, и за отмяна на Регламент (ЕС, Евратом) № 966/2012 (1), и по‐специално член 44 от него,
         като има предвид, че:
         
                     —
                  
                  
                     бюджетът на Съюза за финансовата 2020 година беше окончателно приет на 27 ноември 2019 г. (2);
                  
               
                     —
                  
                  
                     на 9 октомври 2020 г. Комисията представи предложение, съдържащо проект за коригиращ бюджет № 9 към общия бюджет за финансовата 2020 година;
                  
               
                     —
                  
                  
                     важно е да се даде възможност за бързото приемане на проект на коригиращ бюджет № 9/2020, като се има предвид и ситуацията с COVID-19 , която вече оказва все по‐голям натиск върху финансите на тези държави членки, за да се предостави помощ от фонд „Солидарност“ на Европейския съюз на съответните държави членки, засегнати от природни бедствия или засегнати от сериозна извънредна ситуация в областта на общественото здраве, причинена от пандемията от COVID-19. Поради това е оправдано, в съответствие с член 3, параграф 3 от Процедурния правилник на Съвета, да бъде съкратен срокът от осем седмици за информиране на националните парламенти, определен в член 4 от Протокол № 1,
                  
               ПРИЕ НАСТОЯЩОТО РЕШЕНИЕ:
         
            Член единствен
            Позицията на Съвета по проекта за коригиращ бюджет № 9 на Европейския съюз за финансовата 2020 година беше приета на 30 октомври 2020 г.
            Пълният текст е публикуван за справки или изтегляне в електронен вид на уебсайта на Съвета: http://www.consilium.europa.eu/.
         
         
            Съставено в Брюксел на 30 октомври 2020 година.
            
               
                  За Съвета
               
               
                  Председател
               
               M. ROTH
            
         
         
            (1)  ОВ L 193, 30.7.2018 г., стр. 1.
         
            (2)  ОВ L 57, 27.2.2020 г., стр. 1.